Pravila privatnosti

Cilj Pravila privatnosti Federalnog ministarstvo razvoja, poduzetništva i obrta (u daljnjem tekstu: Ministarstvo) je da, u skladu sa člankom 14. Zakona o zaštiti osobnih podataka Bosne i Hercegovine („Službeni glasnik BiH”, broj 12/25), svim osobama čije osobne podatke obrađuje pruži jasne i razumljive informacije o svrsi, osnovu i načinu obrade njihovih osobnih podataka na transparentan način. 
1. Podaci o kontroloru podataka 
· Naziv: Federalno ministarstvo razvoja, poduzetništva i obrta 
· Adresa: Ulica braće Fejića broj 43, 88104 Mostar 
· Službenik za zaštitu osobnih podataka: Za sve informacije i vasa prava vezana za obradu vaših osobnih podataka koji se obrađuju u okviru nadležnosti ovog Ministarstva, možete se obratiti službeniku za zaštitu osobnih podataka.
· Kontakt podaci službenika za zaštitu osobnih podataka: +387 36 449 605; e-mail:  szzp@fmrpo.gov.ba
2. Vrste osobnih podataka koje obrađujemo 
Ministarstvo može obrađivati osobne podatke zaposlenih, osoba koje se prijavljuju na javne natječaje i oglase, korisnika poticajnih sredstava koje se dodjeljuju putem Ministarstva, ponuđača u postupku javnih nabava, osoba ovlaštenih za zastupanje, kao i građana koji se obraćaju Ministarstvu. Obrađuju se samo oni podaci koji su nužni za ostvarivanje propisane svrhe. Najčešće se obrađuju sljedeće kategorije podataka: ime i prezime, adresa stanovanja, adresa e-pošte, telefonski broj, datum rođenja, jedinstveni matični broj, broj osobne iskaznice, IP adresa putem koje se posjećuje službena web stranica Ministarstva, broj bankovnog računa, prikaz pojedinca na snimci ili fotografiji i slično.
Kolačići (Cookies) su male tekstualne datoteke koje većina web stranica pohranjuje na uređajima kojima korisnici pristupaju web stranicama. Internet stranica Federalnog ministarstva razvoja, poduzetništva i obrta koristi dvije vrste kolačića obavezne kolačiće radi ostvarivanja nesmetanog rada web stranice i određeni broj nekategoriziranih kolačića čije trajanje je vremenski ograničeno. Obavezni kolačići ne pohranjuju nikakve informacije koje bi vas mogle identificirati i neophodni su kako bi stranica mogla funkcionirati. Pohrana kolačića je pod kontrolom preglednika korisnika koji pohranjivanje kolačića može po želji omogućiti, onemogućiti ili prilagoditi.
3. Pravni temelji i svrhe obrade osobnih podataka
Ministarstvo obrađuje osobne podatke isključivo u svrhu obavljanja poslova iz svoje nadležnosti, u skladu sa zakonom. Najčešće svrhe obrade osobnih podataka su ostvarivanje prava i izvršavanje obveza iz radnog odnosa zaposlenih, rješavanje upravnih predmeta, vođenje registara iz nadležnosti Ministarstva, osiguranje funkcionalnosti web stranice, provođenje postupka javnih natječaja za odabir korisnika poticajnih sredstava, zaključivanje ugovora s korisnicima poticajnih sredstava i dobavljačima, zahtjevi za pokretanje ovršnih i prekršajnih postupaka, promocije aktivnosti Ministarstva putem službene web stranice i društvenih mreža u svrhu informiranja javnosti i postupanje po zahtjevima za pristup informacijama.
4. Primatelji podataka i prijenos u druge države
Osobni podaci se obrađuju unutar Ministarstva i mogu biti dostupni nadležnim tijelima, reviziji i ugovornim obrađivačima, uz obvezu čuvanja povjerljivosti. Ministarstvo ne prenosi osobne podatke izvan Bosne Hercegovine niti ih koristi u svrhu marketinga.
5. Rokovi čuvanja podataka
Osobni podaci se čuvaju samo onoliko dugo koliko je potrebno za ispunjenje svrhe obrade ili prema rokovima definiranim Odlukom o utvrđivanju Liste kategorija registraturne građe s rokovima čuvanja, donesenom u skladu sa Zakonom o arhivskoj građi Federacije BiH i Arhivu Federacije BiH. Nakon prestanka svrhe u koju su prikupljeni vaši osobni podatci isti se više ne koriste, ali se čuvaju u arhivi onoliko vremena koliko obvezuju zakonski propisi o arhivskoj građi. 
6. Tehničke i organizacijske mjere 
Ministarstvo primjenjuje odgovarajuće tehničke i organizacijske mjere zaštite osobnih podataka od slučajnog i nezakonitog uništenja, slučajnog gubitka, izmjene, neovlaštenog otkrivanja ili pristupa uključujući kontrolu pristupa, antivirusnu zaštitu, ograničavanje pristupa dokumentima i druge mjere. Svi zaposlenici obvezni su čuvati povjerljivost osobnih podataka do kojih su došli tijekom obavljanja svojih poslova i zadataka, što traje i nakon prestanka radnog odnosa.
7. Prava osoba čiji se podaci obrađuju
Svaka osoba ima pravo zatražiti pristup svojim podacima, zatražiti ispravku ili brisanje netočnih podataka, ograničiti obradu, uložiti prigovor i prenijeti svoje podatke. Zahtjevi se podnose Ministarstvu putem pošte ili e-mailom.
8. Pravo na pritužbu nadzornome tijelu
Ukoliko smatrate da je Ministarstvo povrijedilo vaše pravno na zaštitu osobnih podataka, imate pravo podnijeti prigovor Agenciji za zaštitu osobnih podataka u BiH, Dubrovačka 6, 71000 Sarajevo, e-mail: azlpinfo@azlp.ba

